Forren vil ikke gratulere RBK: – Ikke måten de ville vinne på

MOLDE (VG) (Molde - Kristiansund 0-1) Daoude Bambas elegante flikk sikret seriegullet for RBK og hindret Molde i å feste grepet om sølvet. Da hadde Vegard Forren på ingen måte lyst til å sende en gratulasjon i retning Trondheim.

Oppdatert 4. november 2017

Artikkelen er over to år gammel

Molde måtte avgi poeng for at RBK skulle vinne serien lørdag kveld. Daoude Bamba sørget for nettopp det etter sin perle av en scoring i 2. omgang. Dermed kan ikke Molde lenger i teorien ta igjen Rosenborg, og seriegullet havner i Trondheim for tredje året på rad!

– Har du en gratulasjon i retning Trondheim?

Redaksjonelt samarbeid Dplay Se Eliteserien og OBOS-ligaen direkte på Dplay

– Nei, det har jeg ikke, sier Vegard Forren til VG.

Midtstopperen fant derimot et lite lyspunkt i at Rosenborg vant serien, uten at de spilte selv.

– For min del så er det fint å tenke at det ikke er den måten her de ville vinne gullet på. De sitter og ser det på TV og skal en tur til Ålesund dagen etterpå, smiler han lurt.

VGLIVE: Slik var kampen minutt for minutt

Se høydepunktene fra kampen i videovinduet under!

– Har vært det beste laget

Likevel legger han til at RBK fortjente seriegullet.

– De har vært det beste laget i år, så det er en fortjent seier til dem. Men jeg skal følge med på kampen deres mot AaFK og se hva de har å komme med, sier Forren kryptisk.

29-åringen kunne fort blitt Rosenborg-spiller før sesongen og dro hjem fra treningsleir med klubben i vinter.

– Er det ekstra surt at det kunne vært du som kunne stått med gullmedalje rundt halsen?

– Nei. Jeg har flere medaljer enn mange på det laget der, og jeg skal gjøre min jobb for at det blir flere gullmedaljer her i Molde.

Solskjær: – Alt gikk galt

Molde-treneren så derimot anledningen til å gratulere Trondheim og Rosenborg med seriegullet.

– Vi må gratulere selvfølgelig. De har vært det beste laget og det er velfortjent. De er en konkurrent som er artig å konkurrere med og som vi er nødt til å bli bedre for å gjøre det mer spennende mot. Så grattis!

Men mot KBK, i en kamp Molde etter alle solemerker burde kunne tatt tre poeng, skar det seg fullstendig. Treneren er rett på sak når han skal forklare hva som gikk galt.

– Alt. Mer eller mindre alt gikk galt. Vi presterte ikke i det hele tatt, og det er første gang på så lenge jeg kan huske at vi ikke presterer noe som helst i løpet av 90 minutter. Vi hadde ikke noe svar i det hele tatt. Jeg så ikke den komme, sukker han.

Les også: Gamle-Crouch reddet Stoke igjen

KBK-treneren: – Kanskje det største vi har opplevd

Christian Michelsen var en tydelig stolt mann i pressesonen etter kampen. VG ba han sette ord på seieren mot storebror og erkefiende Molde:

– Det er kanskje det største vi har opplevd.

– Er plassen sikret nå?

– Nei, den er ikke det. Guttene skal få lov til å kose seg i kveld og nyte opplevelsen, så er det back to basic og møte på trening for å forberede oss på en ny tøff batalje om et par uker.

Daouda Bamba vartet opp med lekre detaljer mot Molde:

﻿

Likevel legger han til at viktigheten av de tre poengene nordmøringene reiste hjem med, kan være enorm.

– Den kampen her kan vise seg å være den matchen som gjør at vi fortjener å være med i dette selskapet videre, sier Michelsen som smilte fra øre til øre.

Les også: Avsluttet etter 20 år med scoring og bronse

Slik var kampen:

KBK stod for det meste i den første omgangen. Kun Andreas Linde stod i veien for at gjestene fikk det første målet, med hans feberredninger på skuddene til Stokke og Kalludra. Også Christoffer Aasbak kom svært nære på et frispark som Linde dyttet i stolpen.

Molde på sin side kom til få sjanser. Ssewankambos innlegg fra høyre gikk nesten i mål via foten til KBK-forsvarer Coly, men McDermott fikk kastet seg ned og reddet. Ellers var det en tam forestilling fra hjemmelaget, og i en andreomgang som var relativt jevn, var det Kristiansund som mot alle odds tok ledelsen.

En god Aasbak svingte inn en corner på første stolpe. Der stod Bamba som rev seg løs fra Christoffer Remmer og på elegant vis flikket inn det som skulle vise seg å bli matchvinner-scoringen. Molde kom aldri med noe svar og KBK opptrådte rutinert de gangene de kom i angrep og trygget til slutt inn tre uhyre viktige poeng i bunnstriden.

Publisert: 04.11.17 kl. 19:52 Oppdatert: 04.11.17 kl. 21:44

Eliteserien S V U T M P 1 Bodø/Glimt 17 15 2 0 62 – 19 43 47 2 Molde 18 11 1 6 46 – 22 24 34 3 Vålerenga 18 9 5 4 29 – 24 5 32 4 Odd 17 10 1 6 30 – 24 6 31 5 Rosenborg 17 8 5 4 32 – 18 14 29 VIS MER Champions League-kvalifisering

Champions League-kvalifisering Europaliga-kvalifisering

Europaliga-kvalifisering Nedrykkskvalifisering

Nedrykkskvalifisering Nedrykk

Les også